ຕາລີບານ ມີຄວາມປາດຖະໜາ ຢາກສ້າງການພົວພັນກັບທຸກປະເທດ
(VOVWORLD) -ໂດຍຕອບສຳພາດຕໍ່ນັກຂ່າວຂອງສຳນັກຂ່າວສານ TASS (ລັດເຊຍ), ຜູ້ຕາງໜ້າ ຕາລີບານ ໃຫ້ຮູ້ວ່າ ກຳລັງນີ້ພວມດຳເນີນການເຈລະຈາກັບລັດເຊຍກ່ຽວກັບການຮັບຮອງເອົາລັດຖະບານ ອາບການິດສະຖານ ໂດຍຕາລີບານ ນຳພາ ແລະ ເປີດສະຖານທູດ ລັດເຊຍ ປະຈຳ ອາບການິດສະຖານ.
ວັນທີ 11 ຕຸລາ, ທ່ານ Zabihullahd Mujahid ຜູ້ຕາງໜ້າກຳລັງຕາລີບານ ປະຈຳ ອາບການິດສະຖານ ໄດ້ຖະແຫຼງວ່າ ກຳລັງນີ້ ພວມມານະພະຍາຍາມສ້າງການພົວພັນທາງການທູດ ກັບ ທຸກປະເທດ, ໃນນັ້ນມີ ລັດເຊຍ. ໂດຍຕອບສຳພາດຕໍ່ນັກຂ່າວຂອງສຳນັກຂ່າວສານ TASS (ລັດເຊຍ), ຜູ້ຕາງໜ້າ ຕາລີບານ ໃຫ້ຮູ້ວ່າ ກຳລັງນີ້ພວມດຳເນີນການເຈລະຈາກັບລັດເຊຍກ່ຽວກັບການຮັບຮອງເອົາລັດຖະບານ ອາບການິດສະຖານ ໂດຍຕາລີບານ ນຳພາ ແລະ ເປີດສະຖານທູດ ລັດເຊຍ ປະຈຳ ອາບການິດສະຖານ. ກໍ່ຕາມທ່ານ Mujahid ແລ້ວ, ຕາລີບານ ພວມມານະພະຍາຍາມເຊື່ອມຕໍ່ບັນດາຖ້ຽວບິນສາກົນ ຈາກສະໜາມບິນ Kabul.
ເຖິງຢ່າງໃດກໍຕາມ, ຕາລີບານໄດ້ສ້າງຕັ້ງ ລັດຖະບານຊົ່ວຄາວ, ແຕ່ມາຮອດປັດຈຸບັນ ຍັງບໍ່ມີປະເທດໃດ ຮັບຮອງເອົາ ລັກສະນະນິຕິກຳ ຂອງລັດຖະບານດັ່ງກ່າວຢູ່ ອາບການິດສະຖານ.